VSEM IZVAJALCEM ZDRAVSTVENIH STORITEV,

DOBAVITELJEM MEDICINSKIH PRIPOMOČKOV in 0072-34/2012-DI/1

OBMOČNIM ENOTAM ZZZS

16. november 2012

**ZADEVA: Okrožnica MP št. 38**

**Spremembe in dopolnitve šifranta, medicinskih kriterijev in cenovnih standardov**

Upravni odbor Zavoda za zdravstveno zavarovanje Slovenije je na seji dne 8.11.2012 sprejel sklepe o spremembah in dopolnitvah šifranta, medicinskih kriterijev in cenovnih standardov medicinskih pripomočkov, ki se predpisujejo na naročilnico v breme obveznega zdravstvenega zavarovanja, in stopijo v veljavo s 1.12.2012. Prilogi te okrožnice sta:

* Sklep o spremembah in dopolnitvah sklepa o določitvi cenovnih standardov medicinsko tehničnih pripomočkov,
* Sklep o spremembah in dopolnitvah sklepa o določitvi nazivov in šifer medicinsko tehničnih pripomočkov in bolezni in zdravstvenih stanj zavarovanih oseb, pri katerih jim je zagotovljen posamezni medicinsko tehnični pripomoček.

**Spremembe se nanašajo na naslednje skupine in vrste pripomočkov:**

1. v skupini 4. Ortopedska obutev, se

**v šifrantu dodajo** Ortopedski čevlji po mavčnem dolitku najzahtevnješi in dopolni medicinski kriterij pri pripomočku Ortopedski čevlji po mavčnem odlitku. Razlika med njima je ta, da se Ortopedski čevlji po mavčnem dolitku najzahtevnješi zagotavljajo, kadar je za izdelavo potreben podkolenski mavčni odlitek, Ortopedske čevlje po mavčnem odlitku pa se izdela po mavčnem odlitku stopala. Glede na zahtevnost izvedbe je za ortopedske čevlje po mavčnem odlitku najzahtevnejše določen cenovni standard, 412,91 €.

1. v skupini 5. Vozički in ostali pripomočki za gibanje, stojo in sedenje se
* **v šifrantu** **doda** Prenosni posebni sedež brez podvozja. Ta pripomoček se predpiše, ob zamenjavi sedeža, ko podvozja ni treba menjati, za to vrsto pripomočka je na novo določen cenovni standard, ki je 3.557,26 €.
* **v šifrantu** **doda** Hodulja za zadajšnji vlek, ki je namenjena hudo telesno prizadetim osebam do 18. leta starosti pri telesni višini do 160 cm. Hodulja za zadajšnji vlek je predmet izposoje tako, da Zavod prevzame strošek nabave pripomočka do cenovnega standarda in enkratni pavšalni znesek ob prvi izdaji v izposojo, dnevni najem se za to vrsto pripomočka ne obračunava. Dobavitelj zagotovi izposojo in vračilo, ob ponovni izdaji istega pripomočka v izposojo pa Zavod prevzame strošek popravil in prilagoditev za novo osebo.
1. V skupni 6. Električni stimulatorji in ostali aparati se

**v šifrantu doda** dele za funkcionalni električni stimulator (v nadaljevanju FES) -**pomembno za osebne zdravnike**

Število predpisanih delov za FES je odvisno od števila kanalov FES, trajnostne dobe in obdobja za katero zdravnik pripomoček predpisuje.

Zavarovana oseba je upravičena do toliko kompletov oz. delov za FES (elektrode, navleke in priključki), kolikor kanalov za električno stimulacijo uporablja. Koliko **kanalov** FES\* zavarovana oseba uporablja, je razvidno iz podatkov o že prejetih pripomočkih v On-line sistemu, (»Branje podatkov o izdanih MP zavarovane osebe«).

**\***Če zavarovana oseba ima FES enokanalni, je upravičena do npr.:

* 0619 Elektrodi za FES-samolepilni par 3 kose (trajnostna doba je en mesec, predpis za tri mesece) in
* 0626 Priključni kabel za FES za elektrode 1 kos (trajnostna doba je 6 mesecev).

**\*\***Če zavarovana oseba ima FES dvokanalni, je upravičena do npr.:

* 0619 Elektrodi za FES-samolepilni par 3 kosi in
* 0620 Elektrodi za FES-iz gaze par ali komplet 3kosi (trajnostna doba elektrod je en mesec, predpis za tri mesece, dva kanala FES, zato 6 kosov),
* 0624 Navleka za FES elastična manšeta za fiksacijo dveh elektrod iz gaze 1 kos (trajnostna doba je tri mesece za en kanal FES oskrbovan z elektrodo iz gaze) in
* 0626 Priključni kabel za FES za elektrode 2 kosa (trajnostna doba je 6 mesecev za dva kanala FES 2 kosa-en kanal na samolepilnih elektrodah in en kanal na elektrodi iz gaze).
1. V skupni 14. Ostali tehnični pripomočki

**je spremenjen in dopolnjen šifrant** tako, da sta črtana šifra in naziv pripomočka 1403 Elastične rokavice in 1406 Elastična kompresijska nogavica za eno nogo ter na novo določene šifre in nazivi za levo in desno elastično kompresijsko rokavico in nogavico.

Navedene spremembe in dopolnitve stopijo v veljavo s 1.12.2012, zato prosimo vse izvajalce zdravstvenih storitev–**zdravnike, da** pri predpisovanju medicinskih pripomočkov uporabljajo dopolnjen šifrant in medicinske kriterije. **Dobavitelje,** ki zagotavljajo medicinske pripomočke, na katere se spremembe nanašajo, prosimo, da podajo ustrezne predloge za spremembe in dopolnitve Priloge 1 k pogodbi. Spremembe in dopolnitve šifranta so z dnem 10.11.2012 za potrebe SW hiš izvajalcev zdravstvenih storitev in dobaviteljev najavljene na spletni strani: <http://www.zzzs.si/ZZZS/pao/ZJavSif.nsf/V123A?OpenView> . Čistopis vsakokrat veljavnega šifranta MTP, s trajnostnimi dobami, medicinskimi kriteriji, postopki in cenovnimi standardi je objavljen v Excelovi datoteki povsem spodaj na spletni strani: <http://www.zzzs.si/zzzs/info/egradiva.nsf/o/DFDC914987E44E2AC1257353003EC73A?OpenDocument>, dopolnjena verzija bo objavljena na datum uveljavitve sprememb.

Lepo pozdravljeni.

Svetovalka področja I

Alenka Franko Hren Področje za odločanje o pravicah

 in za medicinske pripomočke

 Vodja-direktorica področja I

 Uršula Jerše Jan

V vednost:

Zavarovalnicam za doplačila.